text: ​El País Valencià comença a vacunar els cossos de seguretat i el personal d'emergències | NacióDigital
  ​El País Valencià comença a vacunar els cossos de seguretat i el personal d'emergències
  També rebrà el vaccí el personal dependent del 112
  per NacióDigital , 1 de març de 2021 a les 09:29 |
  Sanitat comença avui, coincidint amb l'inici del mes de març, la vacunació al País Valencià contra la Covid-19 del personal dels cossos de seguretat i emergències, com bombers, guàrdies civils, policies locals, membres de Protecció Civil i treballadors del 112.
  No obstant, el procés de vacunació d'aquests col·lectius "s'anirà definint" a partir que comencin a rebre les primeres dosis, segons han confirmat fonts de la Conselleria de Sanitat.
  També es començarà a vacunar el personal dependent del 112. En total, 10.626 persones, entre bombers municipals, forestals i del Consorci i agents de la policia autonòmica i local, segons ha detallat fonts del Centre de Coordinació d'Emergències. Els efectius es vacunaran de dilluns a dissabte a tres hospitals de campanya de la comunitat.
  El passat divendres, la Policia Nacional espanyola i la Guàrdia Civil ja van començar a rebre massivament la vacuna contra la Covid-19 a les instal·lacions dels dos cossos a la comunitat de Madrid i progressivament s'ampliarà a altres comunitats.